
ΠΟΛΕΟΔΟΜΙΑ 

ΔΙΑΤΑΓΜΑ 

’ Εγκριση πολεοδομικής μελέτης της περιοχής Σταυρούπολης του 

Δήμου Σταυρούπολης Θεσσαλονίκης και τροποποίηση του ρυμο¬ 
τομικού σχεδίου σε συνεχόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροπο¬ 
ποιήθηκε με το Ν. 1512/85 (ΦΕΚ 4/Α) και ειδικότερα τα 
άρθρα 6 (παρ. 1, 4, 5 και 6), 7 (παρ. 1, 2 και 4), 11 (παρ. 
5), 12 (παρ. 6) και 43 (παρ. 10). 

2. Τις διατάξεις του Ν. 1558/1985 (ΦΕΚ 137/Α) και 
ειδικότερα το άρθρο 23 παρ. 1. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα (παρ. 3) 6, 7, 8, 9 (παρ. 1, 2, 7 και 8), 15 και 16. 

4. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

5. Την αριθ. 26249/926/4.4.85 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης Γενικού Πολεοδομικού Σχεδίου του Πολεοδομικού 
Συγκροτήματος θεσ/νίκης» (ΦΕΚ 323/Δ/16.7.85). 

6. Την αριθ. 6015/1986 απόφαση του Υπουργού Περιβάλλο¬ 
ντος, Χωροταξίας-και Δημοσίων Έργων «Χαρακτηρισμός ως πυ- 
κνοδομημένης της περιοχής Σταυρούπολης του Δήμου Σταυρού¬ 
πολης (Θεσ/νίκης)*. 

7. Την αριθ. 75724/1151/30.12.83 κοινή απόφαση των 
Υπουργών Προεδρίας της Κυβερνήσεως και Χωροταξίας, Οικισμού 
και Περιβάλλοντος (ΦΕΚ 767/β) και ειδικότερα το άρθρο 4. 

8. Τις αρ. 73/85, 165/85 και 231/85 γνωμοδοτήσεις του 
Δημοτικού Συμβουλίου Σταυρούπολης. 

9. Τις αρ. 350/1985 και 178/1986 γνωμοδοτήσεις του Συμβου¬ 
λίου Χωροταξίας, Οικισμού και Περιβάλλοντος Νομού Θεσσαλονίκης. 

10. Τις αρ. 113/1986 και 299/1986 γνωμοδοτήσεις του 
Συμβουλίου της Επικράτειας, με πρόταση του Υπουργού Περιβάλ¬ 
λοντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται: α) το πολεοδομικό σχέδιο της περιοχής Σταυρούπο¬ 
λης του Δήμου Σταυρούπολης (θεσ/νίκης) που το μεγαλύτερο 
τμήμα της έχει χαρακτηριστεί ως πυκνοδομημένο με την αρ. 
6015/1986 απόφαση του Υπουργού Περιβάλλοντος, Χωροταξίας 
και Δημοσίων Έργων «Χαρακτηρισμός ως πυκνοδομημένης της 
περιοχής Σταυρούπολης του Δήμου Σταυρούπολης (θεσ/νίκης)», 
με τον καθορισμό οικοδομήσιμων χώρων οδών, πεζοδρόμων, κοινο¬ 
χρήστων χώρων πρασίνου, χώρου πάρκου γειτονιάς, χώρου ψυχα¬ 
γωγίας εργαζομένων, χώρων αθλητικού κέντρου, χώρων νηπιαγω¬ 
γείου, χώρων δημοτικού σχολείου, χώρων βρεφονηπιακού σταθμού, 
χώρου δημοτικής αγοράς, χώρου παιδικής γωνιάς, αρχαιολογικού 
χώρου, χώρου γυμνασίου - Λυκείου, χώρου δημοτικής επιχείρη¬ 
σης, χώρου εκκλησίας, χώρου ελεύθερου γηπέδου και χώρων στάθ¬ 


μευσης αυτοκινήτων και β) η τροποποίηση του ρυμοτομικού σχεδίου 
σε συνεχόμενη με την ανωτέρω έκταση περιοχή Σταυρούπολης 
(θεσ/νίκης) και ειδικότερα: 1) στα δύο οικοδομικά τετράγωνα 
μεταξύ των οδών Κύπρου και Κωνσταντινουπόλεως που εγκρίθη- 
καν με το από 24.8.70 Π. Δ/γμα ΦΕΚ 236/Δ' καθώς και τη 
δημιουργία εντός αυτών πεζοδρόμων, το χαρακτηρισμό του με 
στοιχεία α’ β' γ’ δ' α' τμήματος ως χώρου εκκλησίας του με 
στοιχεία ε'ζ'η'θ'ι'κ'ε'ως χώρου δημοτικού σχολείου, του 
με στοιχεία θ* ι' κ’ λ’ θ' τμήματος ως χώρου νηπιαγωγείου, 
του με στοιχεία μ’ ν’ ξ’ ο' μ’ ως χώρου παιδικής χαράς και 
του με στοιχεία ν' ξ' π' ρ ’ υ' τμήματος ως χώρου βρεφονηπιακού 
σταθμού, 2) με την κατάργηση της ρυμοτομικής γραμμής επί της 
οδού Κύπρου, στο τμήμα μεταξύ των οδών Κωνσταντινουπόλεως 
— ' Ιμβρου και Χειμμάρου καθώς και στη συμβολή των οδών ■ 
Ωραιοκάστρου και Παλαιολόγου, 3) με τη μετατόπιση των ρυμοτο¬ 
μικών γραμμών στη συμβολή της οδού Μπουμπουλίνας με την 
εσωτερική περιφερειακή θεσ/νίκης, με τη διαπλάτυνση της οδού 
Μπουμπουλίνας και τη δημιουργία νησίδων πρασίνου, 4) με τον , 
αποχαρακτηρισμό τμήματος του χώρου που καθορίστηκε ως χώρος 
δημοτικού σχολείου με το από 8.9.78 Π. Δ/γμα (ΦΕΚ 600/Δ/13. 
11.78) και που περικλείεται από τις οδούς Ωραιοκάστρου, Προύσ- 
σης, Παλαιολόγου και Ανωνύμου καθώς και ο καθορισμός του με > 
στοιχεία α' β' γ ’ δ' α τμήματος αυτού ως χώρου Νηπιαγωγείου 
και του με στοιχεία ε ’ ζ ’ η ’ θ ’ ε ’ τμήματος ως χώρου παιδικής 
χαράς και τη δημιουργία πεζοδρόμων 5) με τη μετατόπιση των 
ρυμοτομικών γραμμών του χώρου σχολείου που βρίσκεται μεταξύ 
των οδών Δοϊράνης και Παπαφλέσσα και εγκρίθηκε με το από 
27.3.78 Π. Δ/γμα (ΦΕΚ 229/Δ/16.5.78) καθώς και ο αποχαρα¬ 
κτηρισμός τμήματος αυτού και η μετατροπή του σε χώρο πλατείας 
και σε απλό οικοδομικό τετράγωνο, 6) με τη διαπλάτυνση της οδού 
Κρυστάλλη στο τμήμα της μεταξύ των οδών Λεβαντή κομ θηβών 
όπως οι ρυθμίσεις αυτές φαίνονται στα οκτώ (8) χρωματισμένα 
σχετικά πρωτότυπα διαγράμματα σε κλίμακα 1:1000 που θεωρή¬ 
θηκαν από τον Προϊστάμενο της Δ/νσης Πολεοδομικών Εφαρμογών 
με την αριθ. 37750/1986 πράξη του και που συνοπτικά τους 
αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της περιοχής του Δήμου 
Σταυρούπολης (Θεσ/νίκης) που το πολεοδομικό σχέδιο εγκρίνεται 
με το άρθρο 1 του παρόντος και καθορίζονται οι όροι και περιορισμοί 
δόμησης τής περιοχής που τροποποιείται το σχέδιο με το ίδιο 
άρθρο όπως στα επόμενα άρθρα. 

Άρθρο 3. 

Καθορίζονται Ζώνες Κοινωνικού Συντελεστή (ΖΚΣ) και Ζώ¬ 
νες Ειδικών Κινήτρων (ΖΕΚ) όπως οι παραπάνω ζώνες φαίνο- . 
νται με στοιχεία ΖΚΣ και ΖΕΚ στα πέντε (5) από τα παραπάνω 
σχετικά πρωτότυπα διαγράμματα. 

Στις παραπάνω ζώνες κοινωνικού συντελεστή για την εφαρμογή 
των κατά το άρθρο 6 παρ. 6 του Ν. 1337/83 προγραμμάτων 
ορίζεται δεύτερος αυξημένος συντελεστής δόμησης 2,0. 

Άρθρο 4. 

1. Στους οικοδομήσιμους χώρους που χαρακτηρίζονται στα διαγράμματα 
με τα στοιχεία Κ, Ε, Π, και Α επιτρέπονται μόνο οι κάτωθι χρήσεις: 

Στην περιοχή Κ με στοιχείο Κ: Κεντρικές χρήσεις (λιανικό εμπόριο, 
προσωπικές εξυπηρετήσεις, γραφεία αναψυχής). 

Στην περιοχή με στοιχείο Ε, διάφορες εξυπηρετήσεις (περί¬ 
θαλψη, διοίκηση, φαρμακείο κ.λπ.). 

Στην περιοχή με στοιχείο Π, πολιτιστικές δραστηριότητες. 

Στην περιοχή με στοιχείο Α, μικτής κατοικίας (περιοχές που η 
κατοικία συνυπάρχει με άλλες χρήσεις). 

2. Στους οικοδομήσιμους χώρους που χαρακτηρίζονται στα δια¬ 
γράμματα με στοιχεία Βμ, Βκ, και Σ επιτρέπονται, μόνο οι κάτωθι 
χρήσεις: Στην περιοχή με στοιχείο Βμ βιομηχανία, στην περιοχή Βκ 
βιοτεχνία - χονδρεμπόριο, στην περιοχή Σ αποθήκες - βενζινάδικα 
— συνεργεία αυτοκινήτων, στους οικοδομήσιμους χώρους που επιτρέπο¬ 
νται οι παρακάτω χρήσεις το προκήπιο που καθορίζεται με το άρθρο 
5 του παρόντος Δ/τος επιβάλλεται να δενδροφυτευθεί. 

3. Στους λοιπούς οικοδομήσιμους χώρους πλην των κοινωφελών 
χώρων που καθορίζονται με το άρθρο 1 του παρόντος επιτρέπεται η 
χρήση της αμιγούς κατοικίας όπως αυτή καθορίζεται με το άρθρο 4 
του Π. Δ/τος 81/80 (ΦΕΚ 27/Α). 

Άρθρο 5. 

1. Καταργείται το προκήπιο των οικοπέδων οικοδομημένων ή μη 
που βρίσκονται στην περιοχή της οποίας τροποποιείται το σχέδιο με 
το άρθρο 1 του παρόντος και ειδικότερα στα οικοδομικά τετράγωνα 
μεταξύ των οδών Κύπρου και Κωνσταντινουπόλεως. 

2. Στην πρόσοψη των οικοπέδων οικοδομημένων ή μη που βρίσκο¬ 
νται στην περιοχή της οποίας εγκρίνεται'το πολεοδομικό σχέδιο επιβάλ¬ 
λεται προκήπιο πλάτους δύο (2), τριών (3), τεσσάρων (4) και πέντε 
(5) μέτρων, όπως φαίνεται στα ίδια ως άνω διαγράμματα. 

3. Επιβάλλονται παρόδιες στοές πλάτους 4,00 5,00 και 7,00 μέ¬ 
τρων καθώς και εσωτερικές στοές όπως φαίνονται με κόκκινη διακε¬ 
κομμένη γραμμή στα ίδια διαγράμματα. 

Άρθρο 6. 

1. Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται ως εξής: 


1. Ελάχιστο πρόσωπο: δέκα (10) μέτρα. 

2. Ελάχιστο εμβαδόν: τριακόσια πενήντα (350) τ.μ. 

2. Κατά παρέκκλιση της προηγούμενης παραγράφου θεωρούνται άρτια 
και οικοδομήσιμα τα οικόπεδα: α) που βρίσκονται μέσα στην περιοχή που 
καθορίστηκε με την ως άνω αρ. 6015/1986 απόφαση ως πυκνοδομημένη 
και που κατά την ημερομηνία δημοσίευσης του παρόντος έχουν: 

- Ελάχιστο πρόσωπο: πέντε (5) μέτρα. 

- Ελάχιστο εμβαδόν: ογδόντα (80) τ.μ. 

β) που προκύπτουν από τη οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γή σύμφωνα με το 
άρθρο 8 του Ν. 1337/83 με όποιες διαστάσεις έχουν. 

3. Επιπλέον των διατάξεων των παρ. 1 και 2 τα οικόπεδα θεωρούνται 
άρτια και οικοδομήσιμα εφόσον μέσα σ’ αυτά εγγράφεται κάτοψη κτιρίου 
με ελάχιστη επιφάνεια 50μ Ζ και ελάχιστες διαστάσεις 5 μέτρα. 

4. Συντελεστής δόμησης: 0,80. 

5. Μέγιστο ποσοστό κάλυψης σαράντα τοις εκατό (40%) της επιφά¬ 
νειας του οικοπέδου. 

6. Κατά παρέκκλιση των προηγουμένων παραγράφων 4 και 5 ορίζε¬ 
ται συντελεστής δόμησης 2,4 και μέγιστο ποσοστό κάλυψης 70% στις 
περιπτώσεις χορήγησης άδειας οικογενειακής στέγης καθώς και σε οικό¬ 
πεδα που υπήρχαν στις 10.3.82 και έχουν εμβαδόν μικρότερο από 150 
τ.μ. αφού αφαιρεθεί το εμβαδόν της εισφοράς σε γή εφόσον η συνολική 
επιφάνεια ορόφων δεν υπερβαίνει τα εκατόν είκοσι (120) τ.μ. 

7. α) Μέγιστο ύψος των κτιρίων επτάμισυ (7,50) μέτρα. 

β) Σε περίπτωση εφαρμογής της παρ. 6 του παρόντος άρθρου ορίζεται 
μέγιστο ύψος των κτιρίων δέκα μέτρα και πενήντα εκατοστά (10,50μ). 

γ) Πάνω απότο μέγιστο ύψος των κτιρίων επιτρέπεται ή κατασκευή 
στέγης με κλίση μέχρι 30% και ύψος μέχρι δύο (2) μέτρα. 

δ) Σε περίπτωση κατασκευής στο ισόγειο καταστήματος με ανοικτό 
εξώστη, ή καταστευής του κτιρίου σε υποστηλώματα ΚΙΕΟΤΙ8 το 
μέγιστο επιτρεπόμενο ύψος προσαυξάνεται κατά ένα μέτρο και πενή¬ 
ντα εκατοστά (1,50μ). 

8. Οι παρακάτω δύο τύποι οικοδομικών τετραγώνων δομούνται 
με τους εξής ειδικούς περιορισμούς: 


'κο£8ίϊ ι. °ου° μορφή ειδικές διατάξεις 

τετραγώνου_ 

„ Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος, 

Αθήνα, 13 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΦΕΚ 689 

